Tambuwal, Namadi, Makarfi sun baiwa Atiku tabbacin zabubbukan jama'ar Arewa maso yamma ▷ Legit.ng
Tambuwal, Namadi, Makarfi sun baiwa Atiku tabbacin zabubbukan jama'ar Arewa maso yamma
7 months ago 2405 views by Humaira Samaila
Gwamnan jihar Sokoto, kuma shugaban kamfen Atiku a arewa maso yamma, Aminu Waziri Tambuwal, yace mutanen arewa za su zabi jam'iyyar PDP duk da maganganun ake radawa.
Yayinda yake gabatar da sakon maraba a taron yakin neman zaben kujeran shugaban kasan Atiku Abubakar a Sokoto ranan Litinin, Tambuwal yace yan Najeriya sun dade suna jiran kwararren mutum wanda zai shugabancesu.
Yace: "Idan aka zabi Atiku, zai kawo sauyi bangaren aikin noma, ilimi, samar da aiki yi ga matasa da tabbatar da bin doka da oda."
Tsohon gwamnan jihar Kaduna, Ahmed Makarfi; tsohon gwamnan jihar Jigawa, Sule Lamido; tsohon minista, Kabiru Tanimu; tsohon mataimakin shugaban kasa, Namadi Sambo; sun bukaci mutanen yankin Arewa maso yammacin Najeriya.
Mun kawo muku rahoton cewa tsohon shugaban kasa, Goodluck Jonathan da wasu manyan mambobin jam’iyyar Peoples Democratic Party (PDP), sun bi sahun dubban masoya a ranar Litinin, 3 ga watan Disamba, a Sokoto don kaddamar da kamfen din arewa maso yamma na dan takarar shugaban kasa, Atiku Abubakar.
Rikicin APC: Fastocin surikin Rochas da Buhari a jam'iyyar AA sun cika jihar Imo, hoto